Document ID: /roh_data/filtered/fineweb-2-filterrobots_roh.jsonl.gz/7359

La sonda curt suenter las 12 ha la polizia chantunal dal Vallais survegnì l'avis, ch'in aviun pitschen saja crudà giu en ils culms sur Blatten. Damai che la persuna aveva era vis ferm fim, ha la Air Zermatt sgulà dasper las forzas da salvament era pumpiers al lieu da l'accident.
Al lieu hajan ins lura mo pudì constatar la mort dals passagiers da l'aviun, sco la polizia vallesana scriva. Las unfrendas èn dus Svizzers da 66 e 50 onns, e dus Austriacs da 50 e 46 onns.
L'aviun pitschen era partì la sonda en damaun da l'eroport Reichenbach en il chantun Berna. Planisà era ch'il sgol fineschia lura era là en il decurs dal di.